Document ID: 31998R0692

ΚΑΝΟΝΙΣΜΟΣ (ΕΚ) αριθ. 692/98 ΤΗΣ ΕΠΙΤΡΟΠΗΣ της 27ης Μαρτίου 1998 για τροποποίηση του κανονισμού (ΕΚ) αριθ. 2050/97 για τον καθορισμό των μειώσεων που πρόκειται να εφαρμοσθούν στις αντισταθμιστικές πληρωμές που θεσπίσθηκαν στο πλαίσιο του καθεστώτος στήριξης των παραγωγών ρυζιού σε ορισμένα κράτη μέλη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, περί κοινής οργανώσεως αγοράς του ρυζιού (1), όπως τροποποιήθηκε από τον κανονισμό (ΕΚ) αριθ. 192/98 (2), και ιδίως το άρθρο 6 παράγραφος 5 δεύτερο εδάφιο,
Εκτιμώντας:
ότι στο άρθρο 6 παράγραφος 5 του κανονισμού (ΕΚ) αριθ. 3072/95 προβλέπεται ότι εάν οι εκτάσεις που καλλιεργούνται με ρύζι κατά ένα δεδομένο έτος υπερβαίνουν την καθορισθείσα έκθεση, εφαρμόζεται για το ίδιο έτος παραγωγής και σε όλους τους παραγωγούς της σχετικής βασικής εκτάσεως, μείωση της αντισταθμιστικής πληρωμής 7
ότι ο κανονισμός (ΕΚ) αριθ. 613/97 της Επιτροπής, της 8ης Απριλίου 1997, για λεπτομέρειες εφαρμογής του κανονισμού (ΕΚ) αριθ. 3072/95 του Συμβουλίου, όσον αφορά τους όρους χορηγήσεως των αντισταθμιστικών πληρωμών στο πλαίσιο του καθεστώτος στήριξης των παραγωγών ρυζιού (3), όπως τροποποιήθηκε από τον κανονισμό (ΕΚ) αριθ. 1305/97 (4), προβλέπει στο άρθρο 6 παράγραφος 2 ότι οι ανακοινώσεις των κρατών μελών μπορούν να διορθωθούν υπό ορισμένους όρους και ότι μετά από επαλήθευση των διορθωθέντων στοιχείων, η Επιτροπή προβαίνει, εάν είναι αναγκαίο, σε ανατίμηση του έτους των μειώσεων που έχουν καθορισθεί σε εφαρμογή του άρθρου 6 παράγραφος 5 του κανονισμού (ΕΚ) αριθ. 3072/95 7
ότι η Ισπανία υπέβαλε νέα διορθωμένη ανακοίνωση όσον αφορά την έκταση που καλλιεργήθηκε με ρύζι κατά το 1997 7 ότι η έκταση αυτή παραμένει μικρότερη από την εθνική βασική έκταση που έχει καθοριστεί γι' αυτό το κράτος μέλος 7 ότι μετά από ανάλυση των στοιχείων αυτών θα πρέπει να καταργηθεί η μείωση της αντισταθμιστικής πληρωμής που έχει καθοριστεί για την Ισπανία από τον κανονισμό (ΕΚ) αριθ. 2050/97 της Επιτροπής (5) 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον πίνακα του άρθρου 1 του κανονισμού (ΕΚ) αριθ. 2050/97, η ένδειξη της Ισπανίας και το ποσό των 27,75 Ecu ανά εκτάριο διαγράφονται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Μαρτίου 1998.

Labels: 17
19
5
6